stanford-oval/wikipedia huggingface dataset:
אושר (סרט)

| --- | --- |

כרזת הסרט
 בימוי:  טוד סולונדז 
 הופק בידי:  טד הופ כריסטין ואשון
 תסריט:  טוד סולונדז 
 שחקנים ראשיים:  ג'יין אדמס פיליפ סימור הופמן סינתיה סטיבנסון דילן בייקר לארה פלין בויל קמרין מנהיים ג'ון לוביץ בן גזארה מולי שאנון
 מוזיקה:  רובי קונדור 
 צילום:  מריסה אלברטי 
 מדינה:  ארצות הברית 
 חברת הפקה:  Focus Features, Killer Films 
 חברה מפיצה:  Good Machine
 שיטת הפצה:  וידאו על פי דרישה 
 הקרנת בכורה:  16 באוקטובר 1998
 משך הקרנה:  134 דק' 
 שפת הסרט:  רוסית, אנגלית 
 סוגה:  דרמה קומית, סרט דרמה 
 מקום התרחשות:  ניו ג'רזי 
 תקציב:  $3,000,000
 הכנסות:  $2,807,390
 הכנסות באתר מוג'ו:   happiness
 פרסים:  9 זכיות ו-13 מועמדויות
 סרט הבא:  החיים בזמן מלחמה 
 דף הסרט ב־IMDb
 
אושר (באנגלית: Happiness) הוא סרט קומדיה שחורה אמריקאי משנת 1998 שביים טוד סולונדז, שהגדיר את הסרט כ"קומדיה עצובה".
הסרט הוא השני בסרטיו המלאים של סולונדז, אשר בדומה לסרטיו האחרים התקבל ברגשות מעורבים עקב הנושאים בהם הוא עוסק ודרך הצגתם. העלילה מספרת על החיפוש של מעמד הביניים האמריקאי אחרי אושר כפי שהוא בא לידי ביטוי דרך חייהן של 3 אחיות מניו ג'רזי. חייהן של האחיות ושל משפחתן המורחבת ישתנו לבלי הכר במהלך הסרט שבמהלכו מתגלים סודות אפלים. הסרט זכה במספר פרסים וקנה קהל אוהדים רב אך הוא גם זכה להרבה מקטרגים ואף קיבל שריקות בוז במהלך הקרנותיו בפסטיבלים.
בשנת 2009 הוקרן לראשונה הסרט "החיים בזמן מלחמה", אשר מגולל את המשך סיפורן של הדמויות מ"אושר" כעבור כעשור, אולם הן מגולמות על ידי שחקנים אחרים.
עלילה

הסרט מציג את חייהן של שלוש אחיות: ג'וי (ג'יין אדמס), אשר עובדת בעבודות מזדמנות תוך כדי חיפוש אחר הגבר שיביא אושר לחייה ומתאהבת במהגר הרוסי ולאד. אחותה טריש, אישה מיושבת הנשואה לביל (דילן בייקר) ולהם שני בנים, והאחות השלישית הלן, סופרת מצליחה אשר מנהלת רומנים קצרים ומחליפה מאהבים לעיתים קרובות. הוריהן של שלוש האחיות חווים בעיות משל עצמם והם מחליטים על פרידה זמנית. דמויות נוספות בסרט הן כריסטינה ואלן (פיליפ סימור הופמן) אשר גרים ברב הקומות שבו גרה הלן. הסרט חושף את עולמם האפל של הדמויות, ואת ההתרחשויות בחייהן שנעשות שלא בפרהסיה. כך למשל עם התפתחות העלילה ביל מתגלה כפדופיל סדרתי, אלן הוא סוטה מין בודד ומנוכר, כריסטינה מתגלה כרוצחת אכזרית וולאד כגנב. סופו של הסרט הוא שהמשפחה המורחבת בה עוסק הסרט מתאחדת במלון דירות והם דנים סביב שולחן במצב אליו נקלעו, תוך שהם מקרינים חזות מאושרת.
ביקורת

הדמויות האקסצנטריות והנושאים הקשים של הסרט גרמו לרבים להגדיר את הסרט והבמאי שלו כ"סוטה" ו"חולני". הסיבה העיקרית למחלוקת סביב הסרט היא הצגת דמותו של ביל, האב הפדופיל, בצורה עגולה ורב-ממדית. מצדדי הסרט טוענים כי נקודת המבט היא חדשנית והסרט לא מעודד את הסטיות שהוא מציג, ושקיצוניות הסרט היא חיונית לחשיפת חוליי החברה האמריקאית, בניגוד לסרטים "רכים" יותר שעוסקים בנושא כמו "אמריקן ביוטי". הבמאי עצמו אמר כי הוא הוטרד מכך שאחד מהצופים בסרט טען כי הוא נהנה ממנו.
הסרט היה מועמד לגלובוס הזהב ולפרסים רבים נוספים. הוא זכה בפרס המבקרים בפסטיבל קאן ונחשב לסרט המרכזי של סולונדז. אין ספק כי המחלוקות שהסרט מעורר תרמו לתפוצתו והוא אף הופיע ברשימת "25 הסרטים המסוכנים ביותר" של המגזין פרמייר.
פרסים

1998 פסטיבל הקולנוע בקאן
1999 פרס גלובוס הזהב
1998 פרס חבר המבקרים הלאומי
1999 פרס אינדפנדנט ספיריט
1998 פסטיבל הקולנוע הבינלאומי בסן פאולו
1998 פסטיבל הקולנוע הבינלאומי בפורט לודרדייל
1998 פסטיבל הסרטים הבינלאומי בטורונטו
1999 הפרס הבריטי לקולנוע עצמאי
1999 פרס "Chlotrudis Society" לקולנוע עצמאי
1999 פסטיבל "Fantasporto"
הערות שוליים

↑  גיא שמי‏, נו, ההוא מהזה, באתר וואלה, 6 באוקטובר 2009
↑  Premiere Magazine's 25 Most Dangerous Movies
מזימות זרות

| --- | --- |

כרזת הסרט
 בימוי:  סידני פולאק 
 הופק בידי:  טים ביוואן   אריק פלנר   קווין מישר
 תסריט:  מרטין סטלמן (סיפור)   בריאן ורד (סיפור)   סטיבן זיליאן   סקוט פרנק   צ'ארלס רנדולף
 עריכה:  ויליאם שטיינקמפ 
 שחקנים ראשיים:  ניקול קידמן   שון פן   קתרין קינר
 מוזיקה:  ג'יימס ניוטון הווארד 
 צילום:  דריוש ח'ונג'י 
 מדינה:  ארצות הברית ארצות הברית
 חברת הפקה:  סרטי יוניברסל, Working Title Films 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  21 באפריל 2005 
 משך הקרנה:  128 דק' 
 שפת הסרט:  אנגלית
 סוגה:  סרט דרמה, סרט בלשי, סרט פשע, סרט מתח פוליטי 
 מקום התרחשות:  ניו יורק 
 תקציב:  80 מיליון דולר
 הכנסות:  $162,944,923
 הכנסות באתר מוג'ו:   interpreter
 אתר רשמי
 דף הסרט ב־IMDb
 
מזימות זרות (באנגלית: The Interpreter) הוא סרט קולנוע אמריקאי אשר יצא לאקרנים בשנת 2005. הסרט, בבימויו של סידני פולאק ובכיכובם של שון פן וניקול קידמן, הוא מותחן המתמקד במתורגמנית העובדת בארגון האו"ם, אשר מגלה מזימת רצח בקרב אנשי הארגון.
עלילת הסרט

גיבורת הסרט היא סילביה ברום, ילידת ניו יורק אשר גדלה במדינה האפריקאית הבדיונית מאטובו ומשמשת כמתורגמנית באו"ם. שליט מאטובו, אדמונד זואני, נחשד על ידי ארצות הברית בביצוע פשעי מלחמה בארצו לאחר שהפך ממשחררה לרודן. זואני עצמו צפוי להופיע בפני העצרת הכללית של האו"ם כדי להציג את טיעוניו כנגד ההאשמות.
לאחר שאיום ביטחוני גרם לפינוי מטה האומות המאוחדות חוזרת בלילה ברום כדי לאסוף את חפציה. באותה העת ברום שומעת במקרה מזימת רצח, אך כאשר הדוברים מבחינים בה היא בורחת מהבניין. למחרת, במסגרת עבודתה, מזהה ברום ביטויים מסוימים מהשיחה ששמעה בליל אמש ומתחילה לחשוד כי מטרת המזימה היא להתנקש בחיי זואני. היא ממהרת לדווח זאת לגורמי האבטחה, אשר קוראים בתורם לאנשי השירות החשאי כדי לחקור את המקרה, להגן על ברום ועל זואני עצמו.
עם התקדמות העלילה מגלים הצופים וחוקרי השירות החשאי יותר ויותר פרטים מרשיעים על ברום עצמה, כי הייתה חברה בארגון לוחמת גרילה מחתרתי במאטובו, כי משפחתה נהרגה ממוקשים שהונחו על ידי אנשי זואני ואף כי הייתה מעורבת במערכת יחסים רומנטית עם אחד מיריבו הפוליטיים של זואני. עם זאת מוצא עצמו הסוכן החשאי הממונה עליה, טובין קלר, נמשך אליה יותר ויותר ולבסוף הוא מגן עליה, על אף החשדות.
העלילה מגיעה לשיאה עם נאומו של זואני בפני עצרת האו"ם וניסיון ההתנקשות. אנשי השירות החשאי מבריחים אותו במהירות למבטחים, או אז מנסה ברום לנקום בו על אשר עולל למשפחתה ולעמה, אך הסוכן קלר מצליח לעצור אותה לפני שתרצח אותו. לבסוף מתגלה כי ההתנקשות הייתה תעלול פוליטי מבוים מצד זואני עצמו כדי להגביר את אמינותו בפני האו"ם. זואני נחשף ומועמד לדין על פשעיו, בעוד שברום מסולקת מארצות הברית וחוזרת לביתה במאטובו.
הסרט והמציאות

המדינה הבדיונית מטובו היא ככל הנראה המקבילה למדינה זימבבואה, ומנהיגה הדמיוני זואני הוא ככל המקביל לנשיא הרפובליקה של זימבבואה רוברט מוגבה.
איש הנצח (סרט, 1986)

| --- | --- |
כרזת הערך בעברית
כרזת הערך בעברית
 מבוסס על:  סיפור של גרגורי וויידן
 בימוי:  ראסל מולקאי 
 הופק בידי:  פיטר ס. דייוויס  ויליאם נ. פאנזר
 תסריט:  גרגורי וויידן פיטר בלווד לארי פרגוסון
 עריכה:  פטר הונס 
 שחקנים ראשיים:  כריסטופר למברט שון קונרי קלנסי בראון רוקסן הארט
 מוזיקה:  מייקל קאמן 
 צילום:  גרי פישר טוני מיטשל
 מדינה:  בריטניה בריטניה
 חברת הפקה:  Highlander Productions
 חברה מפיצה:  קולומביה-קאנון-וורנר (הממלכה המאוחדת) אולפני המאה ה-20 (ארצות הברית)
 הקרנת בכורה:  7 במרץ 1986 (לוס אנג'לס)
 משך הקרנה:  111 דק' 
 שפת הסרט:  אנגלית 
 סוגה:  סרט פנטזיה, סרט פעולה, סרט מתח, סרט הרפתקאות, סרט סייפים נועזים 
 מקום התרחשות:  ניו יורק, סקוטלנד 
 תקציב:  19 מיליון דולר
 הכנסות:  12.9 מיליון דולר
 הכנסות באתר מוג'ו:   highlander
 סרט הבא:  איש הנצח 2: הזירוז
 סרטים בסדרה:  5
 תרגום לעברית:  איש הנצח
 דף הסרט ב־IMDb
 
איש הנצח (באנגלית: Highlander) הוא סרט פעולה-הרפתקאות פנטזיה משנת 1986, בבימויו של ראסל מולקאי (אנ'), המבוסס על סיפורו של גרגורי וויידן באותו השם ומלווה במוזיקה מקורית של להקת קווין, שאף כתבה במיוחד עבור הסרט שלושה שירים, הבולט מביניהם היה "מי רוצה לחיות לנצח" שנכתב בידי בריאן מיי. מככבים בו כריסטופר למברט, שון קונרי, קלנסי בראון ורוקסן הארט. הסרט מתאר את שיאה של מלחמה עתיקת יומין בין לוחמים אלמותיים, אנשי נצח, הנלחמים ביניהם למוות עד שיוותר רק אחד.
קונור מקלאוד (כריסטופר למברט) נולד ברמה הסקוטית במאה ה-16. לאחר שהתאושש מפציעה אנושה בקרב, מקלאוד מנודה משבטו על ידי אנשי הכפר שלו שטוענים כי החלמתו קשורה בכישוף. מקלאוד, שמשוטט ומתיישב בכפר אחר, נמצא על ידי איש החרב הספרדי רמירז (שון קונרי) שמסביר לו כי שניהם ועוד אחרים נולדו בני אלמוות שלא ניתן להרוג אותם בשום צורה אלא אם כן נערף ראשם. הסרט עוקב אחר מאבקו של מקלאוד בקורגן, בן אלמוות חזק ואפל כשמקלאוד מנסה למנוע מקורגן לנצח את אנשי הנצח.
איש הנצח זכה להצלחה מועטה עם יציאתו לאקרנים, והכניס קצת מעל 12 מיליון דולר ברחבי העולם כנגד תקציב הפקה של 19 מיליון דולר, וזכה לביקורות מעורבות. אף על פי כן, במרוצת השנים הוא הפך לסרט פולחן פופולרי, והיווה השראה לזיכיון שהניב הפקות של 4 סרטים נוספים 2 סדרות טלוויזיה, ספר, עיבוד קומיקס ומשחק מחשב.
צוות שחקנים

כריסטופר למברט בתפקיד קונור מקלאוד, בן אלמוות בן המאה ה-16 שנולד בגלנפינן, סקוטלנד ליד חופי לוך שיל. תחת הכינוי ראסל נאש, ההיילנדר הסקוטי חי ועובד כסוחר עתיקות בניו יורק בשנת 1985.
שון קונרי בתפקיד דון חואן סאנצ'ז וילאלובוס רמירז, בן אלמוות ממוצא מצרי שחי תקופה מסוימת ביפן ואחר כך בספרד. רמירז מזהה שקורגן רודף אחר מקלאוד, ומחליט לאמן אותו כדי שיהיה לו סיכוי להישאר בחיים.
קלנסי בראון כקורגן, האויב הראשי של מקלאוד, החבר האחרון בשבט קורגן הידוע לשמצה. בשנת 1985 הוא נוסע לניו יורק בשם "ויקטור קרוגר" בכוונתו להרוג את בני האלמוות המעטים שנותרו ולקבל את "הפרס".
רוקסן הארט בתפקיד ברנדה וויאט, מדענית פלילית ומומחית מתכות שעוזרת לחקור את מקרי עריפת הראש שמתחילים לצוץ בניו-יורק.
ביטי אדני בתפקיד הת'ר מקלאוד, אשתו הראשונה של מקלאוד. לאחר שמקלאוד מגורש מהכפר שלו, הוא מתחיל איתה חיים חדשים. היא חיה עם מקלאוד שנים רבות עד שהיא מתה מזקנה.
אלן נורת' בתפקיד סגן פרנק מורן, עמיתה למעבדה של ברנדה במשטרת העיר ניו-יורק
ג'ון פוליטו בתפקיד הבלש וולטר בדסו, בלש ממשטרת העיר ניו יורק העובד לצידו של מורן.
שילה גיש בתפקיד רייצ'ל אלנשטיין, מזכירתו היהודייה בגיל העמידה של מקלאוד ובתו המאומצת. מקלאוד הציל אותה כשהייתה ילדה קטנה מהנאצים בתקופת השואה, רייצ'ל היא בת התמותה היחידה שיודעת את זהותו האמיתית של מקלאוד.
יו קווארשי בתפקיד סונדה קסטגיר, איש נצח וחברו הטוב של מקלאוד.
כריסטופר מלקולם בתפקיד קירק מטונאס, יוצא מלחמת וייטנאם שחווה התפרקות עת הוא חוזה בדו-קרב בין קורגן לקסטיגיר.
פיטר דיימונד בתור אימאן פאסיל, איש נצח צרפתי. פאסיל תוקף את מקלאוד לפני שהוא יכול להוציא את חרבו, בחניון של המדיסון סקוור גארדן.
סיליה אימרי בתור קייט מקלאוד, אהובתו של קונור בשנת 1536, לפני שפגש את הת'ר, אשר מעודדת את אנשי הכפר להוציאו להורג לאחר החלמתו הפלאית מפציעה אנושה בשדה הקרב.
בילי הרטמן וג'יימס קוסמו בתפקיד דוגאל מקלאוד ואנגוס מקלאוד, בני דודיו של קונור ומנהיגי שבט מקלאוד.
קורין ראסל בתור קנדי, זונה שקורגן שוכר.
המתאבקים המקצועיים גרג גאנה, ג'ים ברונזל, סם פאטו, מייקל הייז, טרי גורדי ובאדי רוברטס מופיעים כעצמם בסצנות הפתיחה של הסרט אשר מתארת קרב היאבקות במדיסון סקוור גארדן. אף על פי שהאירוע בסרט מתקיים כביכול במדיסון סקוור גארדן, למעשה הוא צולם בברנדן בירן ארנה בניו ג'רזי.
הפקה ופיתוח > פיתוח ראשוני

גרגורי וויידן כתב את התסריט להיילנדר, כמשימה כיתתית בזמן שהיה סטודנט לתואר ראשון בתוכנית לתסריטאות באוניברסיטת UCLA. וויידן השתמש בסרטו של רידלי סקוט, "הדואליסטים" (אנ') מ-1977 כהשראה לסיפורו. לאחר קריאת התסריט, המורה של ווידן המליץ לו לשלוח אותו לסוכן. וויידן מכר את התסריט תמורת 200 אלף דולר. התסריט שלו היה לטיוטה הראשונה של מה שיהיה בסופו של דבר התסריט לסרט "איש הנצח" מ-1986.
לדברי וויידן, "הרעיון של הסיפור היה בעצם שילוב של רעיון מ"הדואליסטים" – הבחור רוצה לסיים דו-קרב לאורך שנים – וביקור שערכתי הן בסקוטלנד והן בתצוגת השריון של מגדל לונדון, שם חשבתי, "מה אם היית הבעלים של כל זה? מה אם היית לובש את זה לאורך כל ההיסטוריה והיית עושה למישהו סיור בחייך דרכו?" הסצנה הזו היא בעצם בסרט.
לדברי ויליאם פנצר, מפיק היילנדר: הסדרה, "וכאן הכול נפל על מקומו – הרעיון שיש בני אלמוות והם היו מסוכסכים זה עם זה, והובילו חיים סודיים שכולנו לא מודעים להם."
בריאיון שנערך בשנת 2006 עם "עלית הפעולה", העיר גרגורי וידן, "תמיד נדהמתי שפרויקט שכתבתי כסטודנט באוניברסיטת UCLA התפתח לחיים משל עצמו. אני חושב שהמשיכה של הסיפור היא הייחודיות של סיפור שיש לו לב רגשי, ונקודת מבט מעניינת על חיי נצח."
הטיוטה המקורית של וידן לתסריט נבדלה משמעותית מהסרט. הסיפור הראשוני היה אפל יותר ואלים יותר. קונור נולד בשנת 1408, ולא בשנת 1518. הוא גר עם אמו ואביו. הת'ר לא קיימת; קונור מובטח לילדה בשם מארה, הדוחה אותו כאשר היא מגלה שהוא בן אלמוות. קונור עוזב את הכפר שלו ברצון, במקום להיות מגורש. השם הבדוי שלו בציר הזמן של ההווה הוא ריצ'רד טופין וכלי הנשק שלו הוא חרב רחבה בהתאמה אישית. רמירז הוא ספרדי יליד 1100, במקום מצרי קדום שנולד יותר מאלפיים שנה קודם לכן. קורגן ידוע בשם האביר, המשתמש בכינוי קרל ויליאם סמית'. הוא לא פרא, אלא רוצח בדם קר. ברנדה היא ברנה קרטרייט.
הערות שוליים

↑  Phil Hoad, ‏How we made Highlander: 'Connery opened his homemade whisky on the plane', מתוך הגארדיאן, ראיון עם הבמאי ראסל מולקהי, 5 ביולי 2016
↑  Owen Williams, ‏Highlander: a history, מתוך Empire, סקירה של היסטוריית ההפקה של "איש הנצח" והמשכיו, 11 ביוני 2016
| --- | --- |
בקרת זהויות :  VIAF: 305912344   WorldCat (עם VIAF): 305912344
חפירה

ערך זה עוסק ביצירת בור או תעלה. אם התכוונתם למחקר ארכאולוגי, ראו .

חפירה היא תהליך של הסרת חומר ממשטח מוצק, בדרך כלל אדמה, חול או סלע. חפירה היא שילוב של שני תהליכים: שבירה או חיתוך של המשטח, והסרה והעברה של החומר שנמצא שם. בחפירה פשוטה, שני התהליכים עשויים להתבצע בתנועה אחת, כאשר כלי החפירה משמש הן לשבירת המשטח והן להרחקת החומר שהוצא.
חפירות מתבצעות תוך שימוש שימוש באיברי הגוף כטפרים או ידיים. בני אדם חופרים גם באמצעות כלים מכניים, ידניים או ציוד כבד.
רבים מיני בעלי החיים העוסקים בחפירה, אם כחלק מיצירת מחילות או על מנת לחפש מזון או מים מתחת לפני הקרקע. גם המין האנושי עסק בחפירה משתי הסיבות הללו.
חפירה על ידי בני אדם

מחקר שנערך בראשית המאה ה-20 העלה כי לבני אדם יש רצון אינסטינקטיבי לחפור בורות באדמה, שבא לידי ביטוי מובהק בתקופת הילדות. קיים מגוון רחב של סיבות שבגללן חופרים בני אדם בורות, תעלות ומבנים תת-קרקעיים אחרים.
חפירה על ידי בני אדם > אספקת מים

כמו חיות אחרות, חפרו בני אדם באדמה כדי למצוא מזון ומים. בארות מים מכוסות עץ ידועות מהתרבות הנאוליתית הקדומה של כלי חרס הליניאריים, למשל ב-Kückhoven וב-Eythra שבאוסטריה, המתוארכות לאלף השישי לפנה"ס.
תעלות השקיה נחפרו כבר בעת העתיקה, לאורך הנהרות הגדולים: הפרת והחידקל במסופוטמיה, הנילוס במצרים העתיקה, האינדוס בתת-היבשת ההודית, עמק זניה (אנ') בפרו ועוד.
חפירה על ידי בני אדם > קבורה

בני אדם יוצאי דופן בקרב בעלי החיים בנוהג של קבורת מתים. קבורה מכוונת, במיוחד לצד חפצים, עשויה להיות אחת הצורות המוקדמות ביותר של פולחן, שכן, כפי שמציע פיליפ ליברמן (אנ'), היא עשויה להצביע על "דאגה למתים שמתעלה על חיי היומיום".
עדויות מצביעות על כך שהניאנדרטלים היו המין האנושי הראשון שקבר בכוונה את מתיו, בקברים רדודים יחד עם כלי אבן ועצמות בעלי חיים. הקבורה האנושית הבלתי מעורערת הקדומה ביותר שהתגלתה עד כה מתוארכת לכ-100,000 שנים לפני זמננו: במערת קדומים נמצאו שרידי שלד אנושיים מוכתמים באוכרה, המעלים השערה כי פולחן קבורה טקסי בעל משמעות סמלית רווח כבר לפני כמאה אלף שנה.
אתרים נוספים לדוגמה כוללים את מערת שנידר בעיראק, מערת כבארה בישראל ואתר קרפינה בקרואטיה.
עם זאת, ישנם חוקרים הטוענים שייתכן שהגופות הוטמנו מסיבות לאו דווקא דתיות – קבורת המתים מונעת מחלות הקשורות להימצאות גופות, ומונעת הימשכות של אוכלי נבלות וטורפים אחרים.
חפירה על ידי בני אדם > שימושים כיום

ככל שהטכנולוגיה התקדמה, החלו להשתמש בחפירה לחקלאות, כרייה ועבודות עפר, ופותחו טכניקות וטכנולוגיות חדשות כדי להתאים למטרות אלו.
כיום חופרים בני אדם ממגוון סיבות, כמו לצורך חקלאות וגינון, כרייה וחציבה לחיפוש מינרלים, מתכות וחומרי גלם אחרים, הכנה לבנייה, בניית ביצורים, ארכאולוגיה, חיפוש מאובנים וסלעים ועוד.
אמצעי חפירה

בני אדם מסוגלים לחפור בחול ובאדמה בידיים חשופות, אך לרוב החפירה מתבצעת בקלות רבה יותר עם כלים. הכלי הבסיסי ביותר לחפירה הוא האת. בתקופה הנאוליתית ואף לפניה, לעיתים קרובות שימשה עצם השכם של חיה גדולה כאת חפירה. בזמנים המודרניים, אתים עשויים בדרך כלל ממתכת, עם ידית עץ. מכיוון שחלק מהחפירה עשוי להתבטא בחיתוך, במיוחד כאשר האדמה הנחפרת מכילה שורשי צמחים, החפירה נעזרת באת מושחזת.
לאורך ההיסטוריה, חפירה ידנית באמצעות אתים (לעיתים קרובות בשילוב עם ניכוש) הייתה האמצעי העיקרי לחפירה בבנייה, כרייה וחציבה, ופרויקטי חפירה העסיקו מספר רב של אנשים. לאחר המהפכה התעשייתית, מיכון באמצעות אתי קיטור ומאוחר יותר ציוד הידראולי (מחפרים כגון מחפרון ויעה אופני) החליף בהדרגה את רוב האתים הידניות. עם זאת, עדיין נעשה שימוש נרחב בחפירה ידנית, בין אם לצורך משימות חפירה קטנות (כגון טיפול בגינות בבתים פרטיים) ובין אם בשל המצאות מכשולים תת-קרקעיים (כגון כבל חשמלי) העלולים להפגע מכלים מכניים כבדים.
מבנה

ביצוע של חפירה משנה את פני השטח ויוצר בור, תעלה או מנהרה. החומר המסולק מהחפירה נקרא שפוכת, והוא יכול להיות מורחק מאזור החפירה או להיערם על גדותיה – למשל לצורך מילוי החפירה מחדש. תחתית החפירה היא הנקודה הנמוכה ביותר אליה הגיעה החפירה, ומסביב לחפירה נמצאות דפנות. באופן טבעי, דפנות החפירה מתייצבות בזווית כלפי תחתית החפירה, התלויה בסוג החומר (הקרקע, בדרך כלל) בו בוצעה החפירה, כך שרוחב החפירה נגזר מעומקה ומסוג הקרקע. תכונה זו ניתנת לשינוי באופן מלאכותי באמצעות דיפון.
מבנה > סכנות

בעבודת חפירה כרוכות סכנות לרכוש ולחיי אדם:
התמוטטות הדפנות.
נפילת חומרים, כלים ובני אדם.
הצפה במים.
הצטברות של גזים רעילים.
פגיעה במערכות תת-קרקעיות.
חפירות עלולות גם להשפיע על מבנים סמוכים מסיבות שונות ולגרום לסדקים או התמוטטויות.
במדינות רבות ביצוע חפירה, הן בשטח ציבורי והן בשטח פרטי, דורש היתר מרשויות שונות.
הערות שוליים

↑  R.A. Archer, "Spontaneous Constructions and Primitive Activities of Children Analogous to Those of Primitive Man", in Karl M. Dallenbach, Madison Bentley, Edwin Garrigues Boring, eds., The American Journal of Psychology (1910), p. 119.
↑  Tom Dillehay, HH Eling Jr, J Rossen (2005). "Preceramic irrigation canals in the Peruvian Andes". Proceedings of the National Academy of Sciences. 102 (47): 17241–4. doi:10.1073/pnas.0508583102. PMC 1288011. PMID 16284247.{{cite journal}}:  תחזוקה - ציטוט: multiple names: authors list (link)
↑  Philip Lieberman. (1991). Uniquely Human. Cambridge, Massachusetts: Harvard University Press. ISBN 0-674-92183-6.
↑  Cave colours reveal mental leap
| --- | --- |
בקרת זהויות :  NDL: 00567060 
קבוצת חופרים בניו זילנד, 1908
מחפר בעבודה
בור חפור עם דפנות טבעיות
צ'סטר

ערך זה עוסק בעיר בממלכה המאוחדת. אם התכוונתם למשמעות אחרת, ראו .
| --- | --- |

רחוב איסטגייט
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  צפון-מערב אנגליה
 מחוז:  צ'שייר צ'שייר
 תאריך ייסוד:  79 לספירה
 שטח:  23.6 קמ"ר
 אוכלוסייה:  ‏
  ‑ בעיר:  138,875 (2021)
 קואורדינטות:  53°11′25.08″N 2°53′29.76″W﻿ / ﻿53.1903000°N 2.8916000°W﻿ / 53.1903000; -2.8916000
 אזור זמן:  UTC
 http://lordmayorchester.co.uk/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים צ'סטר(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים צ'סטר(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי צ'סטר(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי צ'סטר  he tabBackground:;tabBorder:#aaa;defaultTab:0;
צ'סטר (באנגלית: Chester; בולשית: Caer) היא עיר הבירה של מחוז צ'שייר, במערב אנגליה. העיר שוכנת על נהר די קרוב למקום שפיכתו בים וכקילומטר (ממרכז העיר) לגבול עם ויילס.
היסטוריה

העיר נוסדה בשנת 79 לספירה בתור קסטרום רומי בשם דווה ויקטריס (Deva Victrix).
הקסטרום הוקם על ידי הלגיון העשרים ולריה ויקטריקס ושימש מוצב קדמי כנגד השבטים הקלטים מהצפון והמערב. לאחר תקופה של דעיכה שהגיעה לאחר תקופת הרומאים, בימי הביניים החלה העיר לגדול ולשגשג בתור עיר מסחר ועיר נמל אזורית. עם התפתחות הספינות, יכולתה של צ'סטר לשמש עיר נמל דעכה משום המים הרדודים מדי של נהר הדי המחברים אותה לים האירי, עם זאת העיר המשיכה לשמש עיר מסחר אזורית ומזוהה בין היתר עם הסחר בבקר.
במהלך המאה ה-18 הייתה צ'סטר עיר תעשייתית חשובה משום שישבה במרכז האזור התעשייתי של צפון ויילס והמידלנס של אנגליה. בתקופה זו פיתוח האזור העלה גם את מעמדה שלה עם חיבור העיר לתעלת שרופשייר ולמסילות הרכבת.
אתרים חשובים > חומות העיר צ'סטר

חומות צ'סטר (אנ') הן חומות היקפיות באורך של כ-3 קילומטר, המקיפות את העיר העתיקה. החומות עשויות אבן חול אדומה. תחילת הקמתן בתקופה הרומית ובהמשך, שופצו והורחבו מספר פעמים. לאורכן מספר מגדלים ומבנים עתיקים שונים. ההליכה על החומות משמשת כיום אחת האטרקציות התיירותיות המוכרות בעיר.
אתרים חשובים > קתדרלת צ'סטר

במרכז העיר צ'סטר נמצאת קתדרלת צ'סטר (אנ'). המוקד עליו מוצבת היום הקתדרלה היה אתר נוצרי עוד מהתקופה הרומית המאוחרת כאשר ניצבה במקום בזיליקה. לפי מסורות מסוימות הכנסייה בעיר הוקדשה לקדוש פאולוס ופטרוס, ככל הנראה בתקופה הסקסונית הפך הקדוש וורבורג (Werburgh) לקדוש הפטרון של הכנסייה והעיר. לקראת סוף האלף הראשון לספריה, הכנסייה הפכה למנזר. זה הושמד בשנת 1090 והוקם מחדש שלוש שנים מאוחר יותר בתור מנזר בנדיקטיני.
אתרים חשובים > טירת צ'סטר

טירת צ'סטר (אנ') ניצבת בקצה הדרום-מערבי של חומות העיר העתיקה. היא נבנתה לאורך מאות שנים, כאשר הוקם במקום מבצר לראשונה בשנת 1070. במהלך המאה ה-12 הוקם מגדל אבן במרכז המבצר ושודרג שער המבצר משער עץ לבית שער מאבן המוכר כיום כ-"מגדל אגריקולה" (Agricola). במאה ה-13 הוחלפו חומות העץ של המבצר בחומות אבן, נבנו בנייני מגורים ואולם גדול, כמו כן נחסם שער אגריקולה והוא השתלב כמגדל בחומות הטירה וכלל בתוכו גם תאי מעצר ששימשו את השליט המקומי. לאחר שהטירה שרדה שתי תקיפות של הכוחות הפרלמנטריים במלחמת האזרחים האנגלית, היא נכנסה לתקופה רגועה יותר ושימשה בית משפט, כלא ומשרדי מס אזוריים.
בסוף המאה ה-18 עברה הטירה שיפוץ והרחבה נרחבים על ידי הארכיטקט תומאס הריסון. במהלך השיפוץ נוספו אגפים נוספים, נבנה מחדש הכלא ואולמות המשפט, בנוסף הוקם שער חדש לטירה - כל זאת בסגנון התחייה היוונית. לאחר שהשיפוץ הנרחב הושלם בשנת 1822, שימשה הטירה מרכז משפט ואדמיניסטרציה אזורי ואף כללה אגף ששימש את המפקדה הצבאית של רגימנט צ'סטר (אוחד בשנת 2007 אל תוך הרגימנט המרסיאני).
ערים תאומות

צרפת סנס, צרפת
גרמניה לורך, גרמניה
איטליה סניגליה, איטליה
ארצות הברית לייקווד, קולורדו, ארצות הברית
שיחזור של צ'סטר הרומית
השיחוק

| --- | --- |

כרזת הסרט
 בימוי:  ג'רמיה זאגר 
 הופק בידי:  לברון ג'יימס, אדם סנדלר 
 תסריט:  טיילור מורן   ויל פטרס
 שחקנים ראשיים:  אדם סנדלר מריה בוטו קני סמית' קייל לאורי חואן הרננגומס רוברט דובאל בן פוסטר קווין לטיפה אנתוני אדוארדס 
 מוזיקה:  דן דיקון 
 מדינה:  ארצות הברית 
 חברת הפקה:  Madison 23 Productions, SpringHill Company, Roth/Kirschenbaum Films 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  8 ביוני 2022 
 משך הקרנה:  117 דק' 
 שפת הסרט:  אנגלית, ספרדית 
 סוגה:  סרט ספורט, סרט דרמה 
 אתר רשמי
 דף הסרט ב־IMDb
 
השיחוק (באנגלית: Hustle) הוא סרט דרמת ספורט אמריקאי של נטפליקס. הסרט בוים על ידי ג'רמיה זאגר ונכתב על ידי ויל פטרס וטיילור מורן. הסרט עלה לשירות ההזרמה של החברה ב-8 ביוני 2022.
עלילה

סקאוט כדורסל (אדם סנדלר) מגלה בחו"ל כדורסלן יוצא דופן עם עבר בעייתי מאוד, ומחליט להביא אותו לארצות הברית בלי לקבל אישור רשמי מקבוצתו, על מנת להציל את קריירת ה-NBA של שניהם.
שחקנים

אדם סנדלר - סטנלי שוגרמן, שחקן כדורסל בעברו ומגלה כישרונות עבור פילדלפיה 76'
קווין לטיפה - תרזה שוגרמן, רעייתו של סטנלי
בן פוסטר - בנו של בעלי פילדלפיה 76
רוברט דובאל - בעלי פילדלפיה 76'
חואן הרננגומס - בו קרוז, שחקן כדורסל מספרד
קני סמית' - ליאון ריץ', סוכן שחקנים
אנתוני אדוארדס - קרמיט וילט-וושינגטון, כדורסלן מבטיח
ג'ורדן הול - בתו של סטנלי
מריה בוטו - אמו של בו קרוז
בסרט משתתפים גם שחקני ה-NBA בובאן מריאנוביץ', טריי יאנג, ג'ורדן קלארקסון, כריס מידלטון, ארון גורדון, קייל לאורי, סת' קרי, וילי הרננגומס, לוקה דונצ'יץ', מוריץ וגנר, טוביאס האריס ומטיס ת'ייבול.
כמו כן משתתפים בתפקיד עצמם: ג'וליוס ארווינג, דירק נוביצקי, בראד סטיבנס, שאקיל אוניל, אלן אייברסון, דוק ריברס, סרג'יו סקאריולו, צ'ארלס בארקלי, מארק קיובן, מוריס צ'יקס, פליפה רייס, אלכס אברינס, פייר אוריולה
הפקה

במאי 2020 הצטרף אדם סנדלר לצוות שחקני הסרט. בספטמבר 2020 הצטרפה קווין לטיפה, ובאוקטובר 2020 הצטרפו גם בן פוסטר, רוברט דובאל, חואן הרננגומס, קני סמית' ועוד.
באוקטובר 2020 החלו צילומי הסרט בפילדלפיה, וחלקם נערכו בקמדן שבניו ג'רזי.
הערות שוליים

↑  ‘Hustle’ Trailer Invites Adam Sandler to Dribble Into Dramatic Territory Once Again, Collider, ‏10 במאי 2022 (באנגלית)
↑  Justin Kroll, Justin Kroll, Adam Sandler to Star in Netflix Movie ‘Hustle’ From Producer LeBron James, Variety, ‏18 במאי 2020 (באנגלית)
↑  Nick Clement, Nick Clement, Queen Latifah Talks About Her Family-Friendly Drama ‘The Tiger Rising’, Variety, ‏10 בספטמבר 2020 (באנגלית)
↑  Amanda N'Duka, Amanda N'Duka, Queen Latifah, Robert Duvall & Ben Foster Join Adam Sandler In Netflix Sports Movie ‘Hustle’, Deadline, ‏19 באוקטובר 2020 (באנגלית)
↑  Adam Sandler buys guitars from Philly shop during filming of 'Hustle', PhillyVoice, ‏2020-10-14 (באנגלית)
↑  chris_hine, Hernangomez away from Wolves as he shoots Adam Sandler movie, Star Tribune
↑  Actor Adam Sandler Filming Netflix Movie 'Hustle' In Philadelphia, ‏15 באוקטובר 2020 (באנגלית)